Regulament Campanie lajumate Reducere 70 Procente
REGULAMENTUL CAMPANIEI PROMOȚIONALE
„70% REDUCERE la Publicarea și Promovarea anunțurilor pe lajumate”
I. ORGANIZATORUL CAMPANIEI
Organizatorul campaniei este societatea ANTENA TV GROUP S.A., societate constituită și funcționând în conformitate cu legislația din România, cu sediul social în Bd. Ficusului nr. 44A, etaj 4A, zona 2, Sector 1, București, având identificator unic la nivel european (EUID) ROONRCJ40/3765/1991, cod unic de înregistrare 1599030, cod de identificare fiscală RO, capital social 1.593.960 lei, cont bancar RO65RZBR0000060010162592 deschis la Raiffeisen Bank - Agenția București (denumit în continuare „Organizatorul”).
Derularea campaniei ce face obiectul prezentului regulament se va face în România, pe site-ul www.lajumate.ro.
Organizatorul își rezervă dreptul de a modifica și/sau întrerupe campania în orice moment, cu informarea prealabilă a publicului.
II. PERIOADA DE DESFĂȘURARE A CAMPANIEI
Campania se desfășoară în perioada:
2.10.2026, ora 19:00 – 4.10.2026, ora 23:59.
III. DESCRIEREA CAMPANIEI
În cadrul campaniei „70% REDUCERE la Publicarea și Promovarea anunțurilor pe Lajumate”, utilizatorii eligibili beneficiază de:
· 70% reducere la publicarea unui anunț
· 70% reducere la promovarea unui anunt
Reducerea este valabilă pentru toate categoriile listate pe platforma lajumate.ro, precum și pentru toate subcategoriile aferente acestora.
Categoriile participante în campanie sunt:
· Animale de companie;
· Electronice și Electrocasnice;
· Agro și Industrie;
· Casă și Grădină;
· Închiriere bunuri și vehicule;
· Auto, Moto și Ambarcațiuni;
· Echipamente profesionale;
· Imobiliare;
· Locuri de muncă;
· Servicii;
· Mama și Copilul;
· Piese auto;
· Modă și Frumusețe;
· Sport, Timp liber și Artă.
Reducerea se aplică inclusiv tuturor subcategoriilor (categoriilor copil) din cadrul categoriilor menționate mai sus.
Oferta este valabilă exclusiv în perioada campaniei și în condițiile stabilite prin prezentul regulament.
Organizatorul își rezervă dreptul de a verifica eligibilitatea participanților și modalitatea de utilizare a conturilor înscrise în campanie.
IV. CONDIȚII DE ELIGIBILITATE
Pentru a beneficia de ofertă, participanții trebuie să îndeplinească cumulativ următoarele condiții:
· să dețină un cont activ de persoană fizică pe platforma lajumate.ro;
· să utilizeze platforma în conformitate cu termenii și condițiile lajumate.ro;
· să accepte prezentul regulament;
· să efectueze achiziția serviciului de publicare și/sau promovare în perioada campaniei.
Campania nu se aplică:
· conturilor business;
· agențiilor sau partenerilor comerciali.
Organizatorul își rezervă dreptul de a verifica eligibilitatea participanților și autenticitatea conturilor utilizate în campanie.
V. NOTĂ DE INFORMARE PRIVIND PRELUCRAREA DATELOR CU CARACTER PERSONAL
Organizatorul campaniei, ANTENA TV GROUP S.A., este în egală măsură și operatorul datelor cu caracter personal.
Datele colectate pot include:
· nume și prenume;
· cont lajumate;
· adresă e-mail;
· număr de telefon;
· informații necesare activării și desfășurării campaniei.
Datele sunt utilizate pentru:
· desfășurarea campaniei;
· verificarea eligibilității participanților;
· acordarea beneficiilor promoționale;
· comunicări comerciale și operaționale;
· prevenirea fraudelor și abuzurilor.
VI. OBSERVAȚII
Participanții la campanie se obligă să respecte prezentul regulament.
Organizatorul își rezervă dreptul de a modifica prezentul regulament, prin act adițional publicat pe site.
Regulamentul este disponibil gratuit oricărui solicitant pe platforma www.lajumate.ro.
Organizatorul nu răspunde pentru informațiile introduse eronat de utilizatori.
Eventualele reclamații privind desfășurarea campaniei se pot transmite până la data încetării campaniei.
Litigiile apărute între Organizator și participanți vor fi soluționate pe cale amiabilă sau, în caz contrar, de instanțele competente din România.
Organizator,
ANTENA TV GROUP S.A.

